Lav et referat af nedenstående tekst:

Tekst:
Flyvestationen i Aalborg vil overleve det kommende forsvarsforlig. Det så ellers tidligere ud til, at antallet af flyvestationer skulle reduceres fra tre til to. Men forsvarsminister Peter Christensen fra Venstre har i dag meldt ud, at han vil arbejde for, at alle tre flyvestationer bevarer deres nuværende funktioner. Dermed betyder, at flyvevåbnets transportfly og hovedværksted kan blive i det nordjyske. Og denne udmelding vækker glæde hos det nordjyske folketingsmedlem fra Venstre Preben Bang Henriksen: - Vi er mange, der har frygtet, at der kun skulle være to flyvestationer fremover. Men jeg har noteret mig forsvarsministerens udtalelse, og jeg er ualmindeligt positiv. Det er en god dag for nordjyderne, siger Preben Bang Henriksen, der ser frem til de kommende forhandlinger om et nyt forsvarsforlig. I Aalborg er socialdemokratisk borgmester Thomas Kastrup-Larsen også meget positiv over for forsvarsministerens udmelding. - Det, synes jeg, er positivt. Jeg håber, vi kan lykkedes med det. Der er mange fordele ved at beholde Aalborg Flyvestationen Aalborg, blandt andet en billig drift. Det tyder på, at han har lyttet på vores mange argumenter, siger Thomas Kastrup Larsen. Der er over 1000 ansatte i flyvestationen Aalborg, der blandt andet har Hercules- og Challengerfly stående i hangarer. - Der er jo rigtig mange arbejdspladser derude, og flyvestationen understøtter Aalborg Lufthavn, og omvendt støtter Aalborg Lufthavn flyvestationen. Så jeg synes, det er rigtig positivt, siger Thomas Kastrup-Larsen.

Referat:
Aalborg flyvestation vil overleve i et kommende forsvarsforlig. Det vækker glæde blandt lokale nordjyske politikere.